tomron87/hebrew-wikipedia-sentences-corpus huggingface dataset:
הלהקה שהייתה בשיאה באותם ימים החלה להופיע עם אומנים גדולים כגון ג'ימי הנדריקס וג'ניס ג'ופלין, ואף הוזמנה להופיע בפסטיבל וודסטוק אך לא הספיקה להגיע לפסטיבל בגלל שנתקעה בשדה התעופה.
בשנת 1970 הוציאה הלהקה את אלבומה Metamorphasis.שנה לאחר צאת אלבום זה התפרקה הלהקה.
הלהקה חזרה לפעילות בשנת 1975 אך בהרכב שונה מההרכב המקורי.
חברי הלהקה היחידים שנשארו מההרכב המקורי היו בושי ודורמן.
איירון מן הוא דמות בדיונית של גיבור-על המופיעה בחוברות הקומיקס ביקום מארוול קומיקס.
דמותו של איירון מן הופיעה לראשונה בחוברת Tales of Suspense #39 ממרץ 1963, ונוצרה על ידי הכותבים סטן לי ולארי ליבר והמאיירים ג'ק קירבי ודון הק.
איירון מן הוא האלטר אגו של טוני סטארק, מיליארדר וממציא גאון, שנפצע אנושות ונשבה, ואולץ לבנות נשק להשמדה המונית.
במקום זאת, הוא בונה חליפת שריון בעלת טכנולוגיה מתקדמת שמצילה את חייו ואשר בעזרתה הוא נמלט משוביו ומגן על העולם כאיירון מן.
במהלך השנים, איירון מן היה חבר בקבוצת האוונג'רס, וכיכב בסדרת חוברות משלו.
דמותו של איירון מן מדורגת במקום ה-12 ברשימת מאה גיבורי העל הגדולים, לפי אתר IGN וכן במקום ה-17 ברשימת 50 דמויות הקומיקס הגדולות של כל הזמנים לפי מגזין אמפייר.
השחקן רוברט דאוני ג'וניור מגלם את דמותו של איירון מן בסרטי היקום הקולנועי של מארוול, ובפרט בסרטי הלייב אקשן "איירון מן", "הענק הירוק", "איירון מן 2", "הנוקמים", "איירון מן 3", "הנוקמים: עידן אולטרון", "קפטן אמריקה: מלחמת אזרחים", "ספיידרמן: השיבה הביתה", "הנוקמים: מלחמת האינסוף" ו"הנוקמים: סוף המשחק".
הופעתו הראשונה של איירון מן הייתה שיתוף פעולה בין העורך והכותב סטן לי, התסריטאי לארי ליבר והמאיירים דון הק וג'ק קירבי.
בתחילת 1963, סטן לי העלה רעיון לגיבור על שהוא גם איש עסקים.
הוא רצה אותו כ"קפיטליסט מעורר מחלוקת", דמות שתלך כנגד זרם התקופה וצו האופנה העכשווי של קוראי מארוול.
הייתה זו תקופת המלחמה הקרה, ואם היה משהו שהקוראים שנאו בכל מאודם, הייתה זו המלחמה.
לי הציג את גיבורו כתעשיין עשיר המייצר נשק עבור הצבא.
אדם עשיר, מלא זוהר ויוהרה וחביב הנשים, אך עם זאת, בעל סוד שיגרום לו לעינוים רבים.
לי ביסס את דמות הפלייבוי המיליונר לפי זו של הווארד יוז: "הווארד יוז היה אחד האנשים הצבעוניים ביותר של ימינו.
הוא היה ממציא, הרפתקן, מולטי-מיליונר, חביב הנשים, ובסופו של דבר מטורלל".
בשעה שלי התכוון לכתוב את הסיפור, דוחק בזמנים גרם לו להעביר את מלאכת הכתיבה לליבר.
איירון מן הופיע לראשונה בסיפורים בני 9 עד 18 עמודים במגזין Tales of Suspense, שנכתבו בו סיפורי מדע בדיוני ועל-טבעי באותה תקופה.
חליפתו המקורית הייתה שריון בצבע אפור, שמאוחר יותר הפכה לזהובה, ועוצבה מחדש על ידי האמן סטיב דיטקו לצבעה המוכר אדום-זהוב בגיליון #48 (דצמבר 1963).
בתחילה היה איירון מן גיבור אנטי-קומוניסט שנלחם בסוכנים וייטנאמים וסוכני KGB עריקים, ונושאי החוברות נעו בין התפתחויות טכנולוגיות לביטחון לאומי, אך חוברות מאוחרות יותר פיתחו את דמותו של סטארק לפגיעה ומורכבת יותר, כאשר הוצגה בעיית השתייה שלו וקשיים אישיים נוספים.
החל מגיליון #59 בנובמבר 1964 ועד לגיליון #99 האחרון במרץ 1968, סיפורי הגיבוי תיארו את הרפתקאותיו של קפטן אמריקה.
מגיליון 99 ואילך, שם הכותר השתנה ל-Captain America.
איירון מן הופיע במהדורה מוגבלת של Iron Man and the Sub-Mariner באפריל 1968, עד שקיבל סדרה משלו במאי 1968, The Invincible Iron Man #1.
צוות הכותבים עידכן את המלחמה שבה סטארק נפצע אנושות.
בסיפור המקורי משנת 1963 היה זה בווייטנאם.
מאוחר יותר, בתחילת שנות ה-90, הייתה זו מלחמת המפרץ, וב, אפגניסטן.
אולם, הזמן אותו העביר סטארק עם הפיזיקאי האסייתי זוכה פרס נובל ינסן נותר הפרט היחיד שנשאר קבוע למשך כל גלגולי סיפור המקור של איירון מן.
הצמד הציג גם את קונספט חליפות השריון השונות של סטארק וכן את יריבותו עם דוקטור דום, ושיתפו פעולה עד לגיליון מספר 154. בסוף שנות ה-80 של המאה ה-20, הצמד חזר לשתף פעולה בגיליונות מספר 215–250 (פברואר 1987-דצמבר 1989).
הסדרה הסתיימה עם חוברת מספר 332 (ספטמבר 1996).
כרך שני, שכלל 13 חוברות פרי עטם של ג'ים לי, ג'ף לואב וסקוט לובדל החל בהרצה מנובמבר 1996 ועד נובמבר 1997 והתרחש ביקום מקביל.
כרך שלישי החל בהרצה למשך 89 חוברות מפברואר 1998 ועד לדצמבר 2004, בכתיבתו של קורט ביוסיק.
4 החלה בראשית 2005 עם סיפורו של וורן אליס "איירון מן: אקסטרמיס", למשך 35 חוברות (ינואר 2005-ינואר 2009).
לוגו החוברות השתנה ל-Iron Man בחוברות מספר 13–14, ולאחר מכן ל-Iron Man: Director of S.H.I.E.L.D.
בשלושת הגיליונות האחרונים, השם השתנה ל-War Machine, Weapon of S.H.I.E.L.D, והדבר הוביל לסדרת הסולו של וור משין.
כרך חמישי של כותר The Invincible Iron Man החל ביולי 2008 בכתיבתו של מאט פרקשן ובאיורו של סלבדור לארוקה.
לתקופת זמן של שבעה חודשים, חברת מארוול פרסמה את כרכים ארבע וחמש בצורה חופפת.
כרך חמש שינה את מספור החוברות שלו החל מחוברת מספר 33 למספר 500 (מרץ 2011), ובכך המשיך את מספור הכרך הראשון.
סדרת איירון מן חדשה החלה בנובמבר 2012 כחלק מהמיתוג מחדש "מארוול עכשיו!", עם סיום הרצת The invincible Iron Man, בכתיבתו של קירון גילן ובאיורו של גרג לאנד.
אמנדה ארמסטרונג וג'וד, שני סוכני שטח בארגון הביון "S.H.I.E.L.D", נפגשו במהלך שנות ה-60 במשימת שטח, ולאחר שג'וד הציל את אמנדה מהתנקשות השניים התאהבו זה בזה והחלו במערכת יחסים רומנטית.
לאחר קשר של שנתיים, אמנדה הרתה מג'וד.
כשבוע לפני לידת התינוק, אמנדה גילתה כי ג'וד משמש כסוכן כפול עבור ארגון הטרור "הידרה", ולאחר שרצחה אותו בדקירת מספריים בצוואר היא ילדה את התינוק בבית חולים מקומי והחליטה לוותר על אימהותה ולהשאירו לאימוץ.
כשניק פיורי שמע על כך הוא העביר את התינוק לבית יתומים ממשלתי.
התעשיין הווארד סטארק ורעייתו מריה סבלו מעקרות, ובניסיונם הכושל להציל את תוחלת החיים של העובר אשר הצליחו להרות, הווארד שמע על השארתו לאימוץ של תינוקם של אמנדה וג'וד, אימץ אותו והעניק לו את שמו - אנתוני אדוארד "טוני" סטארק.
טוני גדל במחשבה הטבעית כי הוא בנם הביולוגי של הווארד ומריה, ומעולם לא סופרה לו העובדה כי הוא מאומץ.
מנגד לאהבתה האינסופית של מריה כלפיו, אשר התייחסה אליו בחום ובאהבה בלתי ניתנים לערעור, הוא סבל מיחסים מתוחים עם הווארד, אשר התמכרותו החריפה לאלכוהול גרמה לו להתעלל בו מילולית ולהרחיק אותו ממנו.
כמנגנון התמודדות ליחסיו המתוחים עם אביו שהובילו לאי-סדר בחייו, טוני מצא מפלט בעולם האלקטרוניקה והחל לעסוק בו בהרחבה במעין התבודדות, כבר כשהיה בן 5. כמעשה של אי-שביעות לעיסוקיו ולאופיו המופנם והמתבודד, הווארד שלח את טוני לפנימייה כבר בגיל 7.
לאחר שסולק מהפנימייה בעקבות מעשי אנוכיות וגאווה רבים, טוני הצטרף לתוכנית לימודי תואר ראשון בארכיטקטורה של המוסד האקדמי "MIT", זאת כשהיה בן 15 בלבד.
טוני סיים את לימודיו בהצטיינות כבר בגיל תשע עשרה כ"ילד פלא", בהרחבת מגמות לפיזיקה והנדסה.
לאחר מכן, הוא החל ללמוד אלקטרוניקה באוניברסיטת קיימברידג'.
שם, הוא פגש בפיזיקאי תיאודור סלת', אשר הרחיב את ידיעותיו והפך למנטור עבורו.
בתחילת שנות ה-20 לחייו, הוא החל לאבד עניין בלימודיו לטובת העצמת חיי החברה שלו, אשר הפכו לפרועים במיוחד, ולאחר שהוריו נהרגו בתאונת דרכים והוא ירש את הבעלות לחברת תעשיות הנשק הידועה לשמצה של הווארד, "תעשיות סטארק", והפך ליו"ר שלה, הוא נאלץ "להתבגר" ולהשקיע את זמנו ומחשבותיו בניהול החברה.
המצאת השריון וההפיכה ל"איירון מן"
כחלק ממסע עסקי שנועד לסייע לצבא ארצות הברית במאמץ המלחמתי טוני ביקר באפגניסטן, אך נקלע למארב ונפצע ממטען חבלה אשר הוצב בידי ארגון טרור ונשבה.
טוני גסס מרסס שחדר ללב שלו, ולוכדו הבטיח לו כי יעניק לו ניתוח אשר יציל את חייו אם יבנה עבורו נשק.
בידיעה כי לא יזכה לניתוח בשום מצב, טוני הסכים להצעת לוכדו במטרה להתקרב לכלים טכנולוגיים.
טוני הופנה למעבדה, בה היה מצוי שבוי נוסף, זוכה פרס נובל לפיזיקה הו ינסן, אותו טוני העריץ בעת לימודיו, והשניים הפכו לשותפים.
בעזרתו של ינסן, טוני בנה לוחית חזה מגנטית אשר שמרה על ליבו מחדירת הרסס, ולאחר מכן השניים החלו בבניית שריון בצורת שלד חיצוני אשר ישמש לבריחתם.
לאחר שינסן הקריב את חייו עבור טעינתו המלאה של השריון באמצעות גנרטור חשמלי, טוני עטה את השריון והרג את שוביו.
בעת נדודיו במדבר בחיפוש אחר מוצב של צבא ארצות הברית, טוני פגש בג'יימס רודס, טייס בחיל הנחתים, אשר נרדף בידי טרוריסטים שהפילו את מטוסו.
טוני הציל את רודס מהטרוריסטים, והשניים התיידדו והפכו לחברים הטובים ביותר זה של זה.
בחזרה בארצות הברית, טוני גילה כי הוא אינו יכול להסיר את לוחית המתכת מחזהו מבלי שהרסס שיהרוג אותו, והוא נאלץ לעטות את הלוחית מתחת לבגדיו כמוליך חשמלי לליבו, וכן הוא חשף בפני הציבור את טכנולוגיית השריון ושחרר אותה לנחלת הכלל, אם כי הסתיר את סיפור לכידתו ושימושו בה.
לאחר שטרוריסטים ניסו לגנוב את טכנולוגיית השריון בעקבות שחרורה לנחלת הכלל, טוני אחסן אותה תחת אבטחה כבדה וחשף בפני הרבים את סיפור לכידתו.
בסתר, הוא החל לעטות את השריון ולפעול כגיבור-על "איירון מן", כאשר לציבור הוא סיפר כי הוא שומר ראשו הפרטי.
בתחילה, טוני השתמש בשריון במקרי חירום מועטים בלבד, אך הוא הרחיב את השימוש בו במלחמתו נגד אנטון ואנקו, אשר נודע כנבל-על "דינאמו הארגמן", ובקרבותיו השונים נגד המנדרין.
בהבנת עוצמת כוחו של השריון והפוטנציאל הרב הניתן בכך, הוא הצטרף לארגון "S.H.I.E.L.D" ופעל במשימות שונות להגנת ארצות הברית וכדור הארץ מפני איומים והיה לחבר-מייסד של קבוצת גיבורי-העל האוונג'רס.
במשך כל זמן זה, חברו הטוב ביותר רודס, נהגו האישי הארולד הוגאן ומזכירתו פפר פוטס היו היחידים אשר ידעו אודות זהותו הסודית.
מאוחר יותר, הוא עיצב מחדש את חליפת השריון ושדרג אותה ועבר השתלת לב.
בנוסף, הוא הפסיק את פס ייצור הנשק של "סטארק תעשיות".
מצבו הבריאותי של סטארק נודע לנחלת הכלל, והוא עובר השתלת לב בעקבות בעיותיו.
הוא מרחיב את עיצובי חליפות השריון שלו כדי שיתאימו למשימות חמקנות וחקר בחלל.
אולם, סטארק מפתח תלות רצינית ביותר באלכוהול.
הפעם הראשונה שדבר זה יוצר בעיה היא כאשר סטארק מגלה שהסוכנות לביטחון לאומי הבדיונית S.H.I.E.L.D קונה את שליטתה על "תעשיות סטארק" כדי להבטיח את המשך שיתוף הפעולה ביניהם ביצור נשק.
באותה עת, יריבו העסקי ג'סטין האמר שוכר את שירותם של כמה נבלי-על על מנת לתקוף את סטארק.
נוסף על כך, השריון של סטארק נגנב ובעזרתו נרצח דיפלומט, מה שמאלץ את סטארק למסור את השריון לידי הרשויות.
לבסוף, סטארק וחברו רודי מוצאים את האשמים, אף על פי שהאמר חוזר להתעמר בסטארק בהמשך.
בעזרת חברתו, בטאני קייב, וחבריו לעבודה, סטארק מתגבר על בעיות האלכוהוליזם במה שיהפוך מאוחר יותר לאנתולוגיית הסיפורים "איירון מן: שד בבקבוק".
מעט לאחר מכן, אובדיה סטיין - יריבו חסר הרחמים של סטארק - מתמרן אותו באופן רגשי וגורם לו להתדרדרות במצבו הנפשי - סטארק מאבד את שליטתו בחברה, הופך לחסר בית ולאלכוהוליסט, ומוסר את חליפת השריון לידיו של רודי רודס.
בסופו של דבר, סטארק מתפכח ומעצב עיצובים טכנולוגיים חדשים בחברת סטארט אפ בשם "סירקטס מקסימוס" כחלק מהתרפיה שלו.
כאשר רודס - הפועל כעת כאיירון מן - מתחיל לפתח אגרסיות ופאניקה בעקבות אי-תאימותו לחליפה, הוא יוצא למסע הרס.
סטארק לובש העתק של חליפתו המקורית ויוצא לעצור את חברו.
נוסף על כך, סטיין זורע הרס בחליפת ה'איירון מונגר' שלו, וסטארק מתעמת איתו.
במקום לתת לסטארק את העונג שבלקיחתו למשפט, סטיין מתאבד.{{הערה|Iron Man #200''', November 1985}}
סטארק לומד שתעשיין הקורא לעצמו בשם "הספיימאסטר" גנב את התוכניות לכמה מההמצאות הטכנולוגיות הסודיות ביותר הנמצאות בחליפת השריון של איירון מן.
הספיימאסטר מסר את אותן תוכניות ליריבו העסקי של סטארק, ג'סטין האמר, שהפך אותן זמינות לפושעים.
או אז, אותם פושעים שילבו את ההמצאות הללו בחליפות קרב משוריינות משלהם.
סטארק זעם על כך שהמצאותיו נמצאות בידיים לא נכונות, והוא מחליט למנוע מאותם פושעים את גילוי סודותיו.
הוא שותל וירוס מחשבים במערכות המחשוב של האמר כדי למחוק כל עקבות לטכנולוגיה של סטארק, וכאיירון מן הוא רודף אחר אלה המשתמשים בחליפות השריון הסורחות.
הוא שותל מתקן המנטרל את המעגלים האלקטרוניים בחליפות השריון והופך אותן לבלתי שמישות.
במאמץ לעצור את אלה אשר משתמשים לרעה בטכנולוגיה שלו, סטארק פוגע במוניטין שלו שלא במכוון, כאשר הוא תוקף סוכן ממשלתי בשם סטינגריי, אשר לכאורה השתמש בטכנולוגיה שלו.
בנוסף, במהלך אותן "מלחמות שריון", איירון מן הורג בטעות את איש הטיטניום השני.
ממשלת ארצות הברית מכריזה על סטארק כפורע חוק בעקבות מעשיו כמי שלקח את החוק לידיו, וחברו לצוות האוונג'רס, קפטן אמריקה, היה בין מתנגדיו.
סטארק הכריז בפומבי כי הוא "פיטר" את איירון מן לאחר שנודעו לו פעולותיו הבלתי חוקיות.
מעט לאחר מכן, חליפת איירון מן הושמדה בקרב נגד כוחות ממשלתיים.
אולם, סטארק שרד, והוא המציא חליפת שריון מתוחכמת הרבה יותר בה השתמש כאיירון מן, עם מערכות טכנולוגיות משוכללות יותר מאלה שגנב הספיימאסטר.
סטארק המשיך לתפקד כאיירון מן, אך הכריז כי עובד נוסף שלו לבש כעת את החליפה.
בריאותו של סטארק ממשיכה להיחלש, והוא מגלה שהקיברנטיקה של חליפת השריון גורמת לנזק בלתי הפיך למערכת העצבים שלו.
מצבו מחמיר כאשר נעשה ניסיון על חייו וחוט השדרה שלו נפגע, מה שמותיר אותו משותק.
בגבו מושתל שבב עצבי אשר משיב לו את יכולת התנועה, אך מערכת העצבים שלו כושלת.
הוא מתכנן מוליכים עצביים המובנים בתוך עור מלאכותי, אשר עוזרים לו.
כמו כן, הוא מעצב חליפת שריון חדשה ומאסיבית, הכוללת כלי נשק רבים, לה הוא קורא "וור משין" (War Machine, "מכונת מלחמה").
פגיעתו העצבית נעשית כה חמורה, עד שסטארק נאלץ להכניס את עצמו להקפאה עמוקה כדי להחלים, ורודי לוקח על עצמו את ניהול "סטארק אינטרנשיונל" ואת זהות איירון מן בחליפת השריון של וור משין.
סטארק מחלים ומתכנן שבב אשר מתכנת את עצמו מחדש.
הוא נוטל מחדש את זהותו כאיירון מן.
רודס מגלה כי סטארק תמרן את חבריו הקרובים ביותר כאשר ביים את מותו, ודבר זה תוקע טריז בחברות של השניים.
רודס ממשיך בקריירת סולו כוור משין.
לאחר קרב עם בלאקלאש במהלך סופת רעמים, שריונו של סטארק מפתח בינה מלאכותית משל עצמו.
בתחילה, סטארק מקבל בברכה שינוי זה, אשר גורם ליעילות טקטית רבה יותר, אך עם הזמן, השריון נעשה תוקפני יותר ויותר, הורג ללא הבחנה ומחפש להחליף את סטארק.
בעימות בין החליפה לבין סטארק באי מדברי, סטארק סובל התקף לב חמור נוסף, מה שגורם לחליפה להקריב עצמה עבורו, לוותר על מערכות עיקריות ולשתול לו לב מלאכותי חדש.
לב זה פותר לסטארק את בעיות הבריאות הרבות, וסטארק חוזר להשתמש בחליפות השריון הישנות מתוך דאגה כי תקרית זו (של חליפה הקמה על יוצרה) תחזור בשנית.
לאחר מכן, סטארק מסתנן לקבוצת ת'נדרבולטס תחת זהות "איש הקובלט".
סטארק מגלה לעולם את זהותו הסודית כאיירון מן.
אך בעושו זאת, הוא הפר ללא מתכוון את ההסכמים בין "תעשיות סטארק" לבין הממשלה, הקובעים כי רק עובד של סטארק יכול לעשות שימוש בחליפה ולא סטארק עצמו.
כשהוא מגלה שצבא ארצות הברית משתמש שוב בטכנולוגיה שלו, הוא מקבל על עצמו את תפקיד מזכיר ההגנה של ארצות הברית כדי לפקח מקרוב על עיצוביו.
באירועי "האוונג'רס מתפרקים", סטארק מתפטר מתפקידו לאחר שהטיף מוסר לשגריר לטבריה הבדיונית באומות המאוחדות.
השגריר נשלט באותה עת בידי מכשפת השני שיצאה מכלל שליטה, שמשמידה את אחוזת האוונג'רס והורגת כמה מחבריה.
סטארק יורד מתפקידו כאיירון מן בפומבי, אך למעשה ממשיך לתפקד בזהות זו ומשנה את מיקום בסיסם של האוונג'רס למגדל סטארק.
מאורעות "אילומינטי" מגלים כי בזמן "מלחמת קרי-סקרול", סטארק יזם מפגש בין פרופסור אקס, דוקטור סטריינג', נאמור, ריד ריצ'רדס, הפנתר השחור וחזיז שחור, מתוך מטרה לאחד כוחות ולסכל איומים שונים.
מטרתו האולטימטיבית של סטארק היא להקים גוף מפקח על כל גיבורי-העל ברחבי העולם.
כאשר ממשלת ארצות הברית חוקקה את החוק לרישום מוטאנטים והעל-אנושיים, פרצה מלחמה בין גיבורי-העל, שנחלקו לשני מחנות - אלו התומכים בחוק ואלו המתנגדים לו.
בעוד בתחילה סטארק התנגד לחוק בנחרצות, בסופו של דבר הוא החליט לתמוך בו והפך למנהיג מחנה התומכים כשמנגד לו עמד מחנה המתנגדים בראשותו של קפטן אמריקה.
באירועי "הפלישה הסודית", סטארק שורד מפגש עם האנדרואיד החוצני אולטרון, שמשתלט על גופו.
הוא נתקל בבית החולים בספיידרוומן, שמחזיקה בגופת מתחזה מגזע הסקרול לאלקטרה.
סטארק מתוודע עקב כך לפלישת הגזע החוצני, מאגד את קבוצת האילומינטי ומראה להם את גופת הסקרול.
לאחר שהבורג השחור מתגלה כמתחזה סקרול ונאמור הורג אותו, הסקרול מתקיפים וסטארק נאלץ לפנות את חברי האילומינטי ולהשמיד את המקום על פולשיו.
חברי האילומינטי מגיעים להכרה כי הם אינם יכולים לסמוך אחד על השני, ולכן כל אחד נפרד לדרכו ומתכנן תוכנית משלו לפלישה הקרבה.
שמו של סטארק מוכתם כמי שלא חזה את הגעתם והסתננותם של גזע הסקרול משנה הצורה לכדור הארץ, ומשום שהסקרול שיתקו את טכנולוגיית סטארק, ששלטה בהגנה הכלל-עולמית.
לאחר הפלישה, ממשלת ארצות הברית מורידה אותו מתפקידו כמנהל סוכנות S.H.I.E.L.D, מפרקת את קבוצת האוונג'רס, ומעבירה את השליטה לידיו של נורמן אוסבורן, ארגון H.A.M.M.E.R החתרני שלו וקבוצת ת'נדרבולטס.
כאשר כוחות האקסטרמיס שלו נכשלים, סטארק מתכנת וירוס כדי להשמיד כל זכר מחוק רישום העל-אנושיים ומונע מאוסבורן גישה לידע אודות חבריו לאוונג'רס ולטכנולוגיה אותה יוכל לבטח לנצל לטובתו.
ההעתק היחיד למידע נמצא במוחו של סטארק, אותו הוא מוחק בהדרגה עם בריחתו בעזרת אחת מחליפות השריון שלו.
כשאוסבורן מכריז עליו כנמלט ומנהל אחריו מצוד, סטארק עורך מסע ברחבי העולם כדי למחוק את שארית המידע על הטכנולוגיה שלו, עד למצב בו הוא יוצר נזק מוחי לעצמו כדי להבטיח את מחיקת מאגר המידע.
כאשר אוסבורן מגלה את מיקום הימצאו של סטארק ומכה בו ללא רחמים תוך שימוש בשריון "איירון פטריוט", פפר פוטס משדרת את העימות בשידור חי, מה שמכתים את שמו של אוסבורן ומקנה לסטארק סימפתיה פומבית.
מצבו של סטארק מוגדר כצמח, לא לפני שהוא מעניק לדונלד בלייק (האלטר אגו של גיבור-העל תור) מעמד של עורך דין.
מסר הולוגרפי בחליפת השריון של פפר מגלה כי סטארק פיתח את האמצעים לאתחל מחדש את מוחו לתקופה שלפני השמדת המידע, וכי בלייק ובאקי מסוגלים לשחזר את גופו למצב אופטימלי.
בינתיים, סטארק מנהל מאבק בתת-מודע שלו כאשר שרידים ממוחו מונעים ממנו לחזור לעולם החיים.
כאשר התהליך נכשל, באקי קורא לדוקטור סטריינג', שמצליח להחזיר את סטארק להכרתו.
אולם, הגיבוי אותו שמר סטארק למוחו היה לפני מאורעות מלחמת האזרחים, והוא אינו זוכר את מה שאירע לאחר מכן.
כמו כן, הנזק המוחי שאירע לו גורם לו להיות שוב תלוי באנרגיית הכור הישנה שלו כדי לבצע מטלות פיזיות פשוטות שהוא כבר אינו יכול לבצע לבדו כנשימה, מיצמוץ ופעימות לב.
בסיפור "מצור", סטארק נראה כשהוא תחת טיפולם של דונלד בלייק ומריה היל.
כאשר השניים עדים להתקפה על אסגרד, בלייק אומר להיל להימלט עם סטארק, אך היא עוזרת לו לאחר שאוסבורן והסנטרי מתקיפים אותו, כעת כשהוא הפך לתור.
אוסבורן מכריז על ממשל צבאי.
היל חוזרת למקום מחבואו של סטארק ונפגשת עם חברי "האוונג'רס הצעירים", שנושאים עימם את חליפת השריון של איירון מן.
כאשר האוונג'רס החדשים נלחמים באוסבורן, סטארק מופיע בחליפת השריון שלו ומנטרל את אוסבורן, הנמצא בחליפת האיירון פטריוט.
אוסבורן מורה על הסנטרי לשטח את אסגרד עד חורבות, לעיניו מוכות התדהמה של תור.
אז, סטארק משתמש במנחת המטוסים המרחף של ארגון H.A.M.M.E.R כקליע, המשתק את מסע ההרס של הסנטרי.
לאחר מאורעות "המצור", חוק רישום העל-אנושיים מבוטל, וניתנת לסטארק חזרה השליטה בחברתו ובמצבור נשקיו.
בעקבות אירועי המצור וכהשלכות לו, החוק לרישום מוטאנטים ועל-אנושיים בוטל ואוסבורן הודח משלטונו.
טוני הצטרף לאוונג'רס, בנה חליפת שריון חדשה בעזרתו של מיסטר פנטסטיק והקים את חברת "סטארק רסיליאנט" בהתחייבות להפסקת ייצוק הנשק והבעת רצונו להשתמש באנרגיית הכור שלו על מנת לחלק אנרגיה חינמית לעולם.
אולם, ג'אסטן וסאשה האמר, בתו ונכבדתו, בהתאמה, של ג'סטין, יצרו שריון משלהן, "פלדת דטרויט", מתוך כוונה להפוך ליצרניות הנשק המובילות בעקבות הפסקת הייצור של טוני.
עם זאת, הן במהרה מצאו את עצמן מובסות בידי איירון מן ומבוישות בעקבות כשלי מערכותיהן.
במהלך אירועי "הפחד עצמו" משנת 2011, סטארק נלחם במוק, שובר האמונה ברחובות פריז.
לאחר שהוא רואה כי הוא אינו מצליח לבדו להביס את מוק, הוא מפציר באודין לעצב לו נשק המגיע עד לרמת כוחותיהם של צבאות אסגארד.
רדוף על ידי פחדיו וכישלונותיו, סטארק התחיל לשתות שנית, אך כשאודין הסכים לו ליצור נשק כזה בסוורטאלפהיים, סטארק החליט כי לא ייכשל ושחזר את פכחונו.
עם נשק שהוא עצמו יצר, קבוצת האוונג'רס הביסה את "הנחש" וקבוצת הראויים שלו, תוך כדי שתור הורג את הנחש, שמתגלה כקול בן בור - אחיו של אודין.
לאחר שסטארק דן עם אודין על השלכות הקרב, אודין הסכים לשקם את הנזקים בפריז.
כמו כן, סטארק הציע לאלף האפל ספיטפליפ עבודה בחברת "סטארק רסיליאנט".
שובו של מנדרין ומארוול עכשיו!
בעלילות "שד" ו"הדרך הארוכה לתחתית", שפורסמו לאחר העימות עם האקס-מן, סטארק מקבל זימון מממשלת ארצות הברית לאחר שצצות ראיות שהשתמש בחליפת איירון מן תחת השפעת סמים.
מנדרין וזק סטיין משדרגים כמה מאויבים הוותיקים של איירון מן ושולחים אותם לבצע פעולות טרור ברחבי העולם כדי להכפיש את שמו של איירון מן.
הגנרל ברוס באבאג' מאלץ את סטארק לעטות מתקן טכנולוגי שיכול לאפשר לבאבאג' לנטרל את חליפת איירון מן בכל עת שיחפוץ.
כדי להילחם בעוול שנעשה לו, סטארק עובר תהליך ניתוחי שמסיר את טכנולוגיית "הקצה המדמם" מגופו, וכן מחליף את אנרגיית הכור שבחזהו בדגם חדיש יותר.
דבר זה מאלץ את גנרל באבאג' להסיר את המתקן מהחזה שלו.
סטארק מכריז על פרישתו מלחימה בפשע כאיירון מן, מביים את מותו של רודי ומעניק לו חליפת שריון חדשה כדי שיוכל להפוך לאיירון מן החדש.
בעלילה הבאה, "העתיד", המנדרין משתלט על מוחו של סטארק ומשתמש בו כדי ליצור גופות שריון חדשים לרוחות החייזריות ששוכנות בעשר טבעותיו.
אולם, סטארק כורת ברית עם כמה מיריביו הוותיקים שנכלאו בידי מנדרין, ומצליח להביסו ולהימלט ממנו.
במיתוג מחדש "מארוול עכשיו!", טוני סטארק הגיע לשיא גבול הטכנולוגיה שלו.
בחלל הוא נתקל במקליט 451, זה שגרם בעקיפין לאימוצו של טוני.
טוני האמין כי 451 הנדס אותו גנטית, וזאת כדי לשלוט בחליפת שריון "הורג האלים", שריון שנוצר על מנת להגן על כדור הארץ.
סטארק גילה כי הוא אינו מסוגל להטיס את הורג האלים, והרג את 451. כאשר חזר לכדור הארץ, סטארק חקר למה הוא אינו מסוגל להטיס את הורג האלים.
הוא גילה כי הוא מאומץ, וכי התינוק עליו ערך 451 ניסויים הוא ארנו סטארק.
השניים התאחדו, וסטארק החליט כי עם המידע של 451 והאינטלקט של שניהם, הוא יוכל ליצור עולם טוב יותר.
לאחר מותו של אואטו הצופה, "גלגל-העין" המסתורי הפעיל מעין פצצה שגרמה לאנשים בכדור הארץ להיחשף לסודותיהם.
סטארק וברוס באנר חוו חיזיון בו סטארק שינה את פצצת הגמא שהפכה את באנר לענק הירוק, מה שגרם לסטארק בעקיפין ליצור את הענק הירוק.
סטארק מציל את באנר באמצעות גרסה שונה של וירוס אקסטרמיס, המאפשרת לו לשמור על האינטלקט שלו.
מתגלה כי סטארק שינה את הפצצה על מנת שבאנר לא יהרג, ונחשף סוד נוסף על השניים: לפני הפיצוץ, סטארק שלח לבאנר אזהרה בדואר אלקטרוני על ההשלכות של פצצת הגמא, וכשבאנר לא קרא זאת, התפרש כי יצירת הענק הירוק נגרמה כתוצאה מהתסכול והאגו של באנר.
באירועי "הציר", הגולגולת האדומה התמזג עם אונסלוט, והשתמש בזקיפים שסטארק בנה על מנת להביס את גיבורי-העל הרבים שיצאו נגדו.
מגנטו ניצל את העובדה כי לזקיפים אין מידע על נבלי-על - אלא רק על הגיבורים - והרכיב צוות מיוחד של נבלים אשר התאגד והרס את כל הזקיפים.
לאחר תבוסת הזקיפים, דוקטור דום ומכשפת השני הטילו כישוף במטרה לגרש את אונסלוט, אך הכישוף השפיע על הגיבורים והנבלים שנכחו במקום, וביניהם טוני, וגרם להם ל"היפוך": גיבורי-העל הושפעו מהרוע והאנוכיות שלהם ואילו נבלי-העל הפכו לגיבורים.
מאז אירועי "הציר", גיבורי העל חזרו לאישיותם המקורית, אך סטארק הגן על עצמו בעזרת שדה כוח.
כתוצאה מכך, אישיותו עברה רגרסיה והוא הפך לחסר אחריות, אגואיסט ואלכוהוליסט.
הוא עבר לסן פרנסיסקו, בנה לעצמו חליפת שריון חדשה לבנה והחל למכור גרסה דיגיטלית של וירוס אקסטרמיס שהציעה יופי, בריאות ואפילו אלמותיות בחינם.
בדיוק כשכל אזרח ראה בו סוג של משיח מגשים חלומות, סטארק החל לגבות תשלום על האפליקציה, והדבר הוביל אותם להתדרדר לחיי פשע מתוך ייאוש לקבל את מבוקשם.
בסופו של דבר, פפר פוטס תקפה את סטארק בעזרת בינה מלאכותית בדמותו.
בעימות ביניהם, סטארק קרא לכל אלה שנגועים בווירוס האפליקציה, בעוד הבינה המלאכותית השתמשה בחליפות השריון נגדו.
אף על פי שסטארק ניצח בקרב מבחינה טכנית, השמיד את חליפות השריון ומחק את גיבוי האפליקציה, פפר הודיעה לו שאפילו אם ימשיך במיזם האפליקציה שלו, הוא עדיין ייחשב בעיני קרוביו ומכריו כמפלצת.
מארוול החדשה והשונה, מארוול עכשיו!
לאחר אירועי מלחמות סודיות בהם יקום מארוול התמזג עם יקום אולטימייט מארוול, אישיותו של סטארק חזרה לקדמותה ללא כל סימן לשינוי שעבר.
מאחר שמעמדו כיזם היה מוטל בספק, הוא החל לעבוד במעבדתו על חליפת שריון חדשה המסוגלת לשנות את צורתה בהתאם לסיטואציה בה הוא נמצא.
ביולי 2016 הוכרז כי טוני סטארק יעביר את נטל הזהות של איירון מן לילדת פלא אפרו-אמריקנית העונה לשם רירי ויליאמס.
ויליאמס, סטודנטית MIT, בונה שריון איירון מן משל עצמה משאריות והדבר מושך את תשומת לבו של סטארק.
חליפתה אינה כוללת כור קשת, שכן אין הדבר נחוץ כדי לשמור עליה בחיים כמו סטארק.
בנוסף, הרצת חוברות חדשה בשם Infamous Iron Man'' תציג חליפת שריון אותה בנה דוקטור דום.
איירון מן הוא בעל חליפת שריון שמעניקה לו כוחות על וסיבולת גבוהה, כמו גם יכולת תעופה.
השריון הומצא על ידי סטארק עצמו והוא זה שלובש אותו, אם כי בסיפורים מסוימים חולקים בזהות הסודית הזו מספר דמויות כגון חברו הטוב ג'ים רודס וכן שותפיו לעסקים.
החליפה המקורית שאותה המציא סטארק במהלך שביו (Mark I) נבנתה מסביב ללוחית מתכת באזור בית החזה שנועדה למנוע מהרסס שפגע בסטארק מלנוע לליבו ולהרגו.
זהו שריון מתכת רגיל, הבלתי חדיר לכלי נשק קונבנציונליים.
בנוסף לשריון המקורי, סטארק המציא מספר חליפות נוספות למקרים שונים, כדוגמת תעופה בחלל, צלילה וחמקנות, כמו גם שדרוג לחליפתו הרגילה כדי שתתאים למאבק כנגד הענק הירוק (Hulkbuster Armor).
מקרה נוסף הייתה חליפה שהותאמה בדמותו של תור, המונעת על ידי כוח מיסטי.
נוסף על כך, סטארק בונה לספיידרמן חליפת שריון, "איירון ספיידר", הדומה בצבעה לחליפת איירון מן, ואשר מצוידת במגוון שכלולים טכנולוגיים ושלוש זרועות מכניות עכבישיות.
מערכות הנשק שבתוך החליפה התפתחו עם השנים, אך קרני האנרגיה הנורות מכפות ידיו נותרו הנשק העיקרי של איירון מן.
בין יתר המערכות נכללים מקרן אנרגיה בחזה השריון, פעימות הקולטות אנרגיה קינטית, גנרטור של פעימה אלקטרומגנטית ומגן אנרגיה.
יכולות אחרות כוללות תפעול של שדות אנרגיה, פיצוצים על-קוליים ויצירת הולוגרפיה לצורך הטעיה.
המודלים האחרונים של שריונו של סטארק - החל משריון אקסטרמיס - בנויים לתוך חללים שבעצמותיו, כאשר מערכת הפיקוד השולטת בהם מורכבת על זרועו.
הדבר הופך את סטארק למעשה לקיבורג אנושי, המסוגל לזמן את חליפת השריון בכל עת שיחפוץ.
לתקופת מה, סטארק ניחן בתפישות על-חושיות כתוצאה מפגיעה אנושה במערכת העצבים שלו ולאחר שהותקנה בגופו מערכת מלאכותית.
כמו כן, הוא הזריק למערכת העצבים שלו נגיף טכנו-אורגני לאחר שנפגע בקרב נגד יריב ננוטכנולוגי ("איירון מן: אקסטרמיס"), מה שהציל את חייו וגרם לו להחלים במהירות מכל פציעה, אך גם התיך את השריון לגופו.
הדבר איפשר לו להשתמש ביכולתו של השריון כדי לתקן את עצמותיו השבורות, כמו גם לשלוט בה באמצעות מחשבתו בלבד.
סטארק מסוגל לשלוט בשכבות החליפה המותכות לתוך עורו ובצורה זו יכול "לזמן" את החליפה בעת הצורך.
סטארק מסוגל להתחבר לכל מקור טכנולוגי חיצוני כלוויינים, טלפונים סלולריים ומחשבים מכל רחבי העולם, ובנוסף הוא בעל יכולת חישה נוירופיזיולוגית אותה רכש לאחר שאיבחן את "חוש העכביש" של ספיידרמן.
סטארק הוא גאון, ובעל תואר מתקדם בהנדסה.
בעזרת פיקחותו הרבה, סטארק הצליח לשמור על עסקיו ולצבור את הונו.
יתר על כן, בתקופה שבה סטארק לא יכול היה להשתמש בחליפת איירון מן, הוא ביקש מקפטן אמריקה לאמן אותו באמנויות לחימה, ובכך צבר גם מיומנות פיזית רבה.
דמותו של איירון מן/טוני סטארק הופיעה בסדרות אנימציה רבות, ביניהן "ספיידרמן וחבריו המדהימים" משנת 1981, סדרת אנימציה על שמו משנת 1994 (ובדיבובו של רוברט הייז ובדיבובו לעברית של עמי מנדלמן) וכן בהאוונג'רס: סדרת האנימציה של שנת 2010. בסדרת שנות ה-90 של ספיידרמן איירון-מן דובב על ידי ויקי תבור.
בישראל שודרה הסדרה בערוץ הראשון ערוץ 2 ובג'טיקס.
בשנת 2006 הופיע איירון מן בסרט האנימציה "הנוקמים: האיחוד", בסרט ההמשך שלו, "הנוקמים: האיחוד 2", וכן בסרט משלו בשם "איירון מן הבלתי מנוצח" שיצא בינואר 2007, כאשר כל הסרטים הם חלק מסדרת הסרטים "Marvel Animated Features".
לאחרונה, דמותו של טוני סטארק/איירון מן דובבה בידי מיק וינגרט בסדרת האנימציה של אולפני מארוול "מה אם...?".
סרט הלייב אקשן "איירון מן" היה הראשון בסרטי היקום הקולנועי של מארוול ויצא לאקרנים ב-2 במאי 2008 בהפצת אולפני סרטי פרמאונט.
את הסרט ביים ג'ון פאברו ומככבים בו רוברט דאוני ג'וניור כטוני סטארק/איירון מן, גווינת' פאלטרו כוירג'יניה "פפר" פוטס, ג'ף ברידג'ס כאובדיה סטיין, טרנס הווארד כג'יימס "רודי" רודס וג'ון פאברו כהארולד "האפי" הוגאן.
במאי 2010 יצא סרט ההמשך "איירון מן 2", כאשר בנוסף לדאוני ג'וניור ופלטרו מככבים גם דון צ'ידל כרודי רודס/וור משין, מיקי רורק כאיבן ואנקו/ויפלאש, סקרלט ג'והנסון כנטשה רומאנוף/האלמנה השחורה וסמואל ל.
ג'קסון כניק פיורי, מנהל S.H.I.E.L.D.
דאוני שב לגלם את דמותו של טוני סטארק/איירון מן לצד גיבורי העל קפטן אמריקה, תור, הענק הירוק, הוקאיי והאלמנה השחורה בסרט המסכם את השלב הראשון ביקום הקולנועי, "הנוקמים", שיצא ב-4 במאי 2012 ובוים על ידי ג'וס וידון.
במאי 2013 יצא לאקרנים "איירון מן 3", כאשר שיין בלאק החליף את ג'ון פאברו במלאכת הבימוי.
הסרט מבוסס על קשת הסיפור "איירון מן: אקסטרמיס" ומככבים בו בנוסף לדאוני, פאלטרו, צ'ידל ופאברו גם גאי פירס כאלדריץ' קיליאן, ג'יימס באדג' דייל כאריק סאבין, רבקה הול כמיה הנסן ובן קינגסלי בתפקיד מנדרין.
במאי 2015 יצא סרט ההמשך לסרט הנוקמים, "הנוקמים: עידן אולטרון", שגם הוא בוים על ידי וידון.
בנוסף לאיירון מן ולשאר צוות השחקנים מהסרט הראשון כיכבו גם דמויותיהם של התאומים קוויקסילבר ומכשפת השני.
פול בטאני, השחקן שדיבב את קולו של ג'רוויס בסרטי הקולנוע של איירון מן השתתף בסרט בדמותו של האנדרואיד ויז'ן.
טוני סטארק/איירון מן הופיע גם בסרט "קפטן אמריקה: מלחמת האזרחים", שיצא לאקרנים באפריל 2016. סרט זה, שמקבל השראה מסיפור הקומיקס "מלחמת אזרחים", הציב את איירון מן ואת קפטן אמריקה משני צידי המתרס בעקבות הדרישה לפיקוח ממשלתי על גיבורי-העל.
בהמשך, דמותו של טוני סטארק/איירון מן הופיעה בתפקיד אורח ב"ספיידרמן: השיבה הביתה" כמנטור לפיטר פארקר/ספיידרמן, ובסרט "הנוקמים: מלחמת האינסוף" ובהמשכו "הנוקמים: סוף המשחק".
הביבליוגרפיה של חוברות איירון מן היא רבה ומסועפת.
להלן הסדר הכרונולוגי בו פורסמו החוברות:
סדרה עיקרית Tales of Suspense #39-58 (דצמבר 1962-יולי 1964) - ההרצה המקורית בה הופיע לראשונה איירון מן.
Tales of Suspense #59-99 (אוגוסט 1964-נובמבר 1967) - דמותו של איירון מן מככבת לצד קפטן אמריקה.
Iron Man Vol.7 (אוקטובר 2024 ואילך)
סדרות ספין-אוף War Machine Vol.1 #1-25 (אפריל 1994-אפריל 1995) - כרך ראשון בסדרת הסולו של וור משין.
מיני-סדרות ומהדורות מוגבלות Iron Man and Sub-Mariner #1 (ינואר 1968)
Marvel's Avengers: Iron Man #1 (דצמבר 2019) - חוברת פריקוול למשחק המחשב "הנוקמים"
איירון מן הוא סרט גיבורי על אמריקאי משנת 2008 המבוסס על חוברות הקומיקס "איירון מן", ובהפקה מבית אולפני מארוול.
את הסרט ביים ג'ון פאברו ומככבים בו רוברט דאוני ג'וניור, גווינת' פלטרו, טרנס הווארד וג'ף ברידג'ס בתפקידים הראשיים.
עלילת הסרט מביאה את סיפורו של טוני סטארק, תעשיין כלי נשק ומהנדס גאון, שבונה שלד חיצוני בעל טכנולוגיה מתקדמת והופך לגיבור-העל שנודע בשם "איירון מן".
הסרט היה בשלבי פיתוח מאז שנת 1990 על ידי אולפני יוניברסל, פוקס המאה ה-20 וניו ליין סינמה, לפני שאולפני מארוול קנו את הזכויות ב-2006. מאז, הפקת הסרט החלה לצבור תאוצה, בשיתוף עם חברת ההפצה סרטי פרמאונט.
פאברו נשכר כבמאי ומטרתו הייתה לספק לסרט תחושה מציאותית.
הוא בחר לצלם את הסרט בקליפורניה, בניגוד לרקע החוף המזרחי שבקומיקס כדי להבדיל את הסרט מרבים מסרטי גיבורי-העל שהתרחשו בעיר ניו יורק.
במהלך הצילומים, השחקנים קיבלו יד חופשית בבחירת הדיאלוגים, וזאת מכיוון שתהליך הפרה פרודקשן התמקד בפיתוח עלילתי ובסצנות פעולה.
גרסאות גומי ומתכת של חליפות השריון של איירון מן נוצרו תוך שילוב גרפיקת תלת־ממד בידי חברת סטן וינסטון - יוצר אפקטים מיוחדים זוכה פרס אוסקר שהיה אחראי למגוון האפקטים בסרטים כדוגמת שליחות קטלנית, הנוסע השמיני ופארק היורה.
ביקורות הסרט היו חיוביות, ושיבחו את הופעתו של דאוני ג'וניור.
מכון הסרטים האמריקני בחר בסרט כאחד מעשרת הסרטים הטובים של השנה.
הסרט היה מועמד לפרסים רבים, בהם שני פרסי אוסקר, תשעה פרסי סאטורן (מתוכם זכה בשלושה), פרס באפט"א, פרס גראמי ופרס הוגו לעיבוד הדרמטי הטוב ביותר.
נוסף על כך, הסרט נבחר בידי מגזין אמפייר לאחד מתוך 500 הסרטים הטובים ביותר של כל הזמנים.
הסרט הוא הראשון בסדרת הסרטים המקדימים לפרויקט "הנוקמים" ולמעשה הוא הסרט הראשון שפותח את היקום הקולנועי של מארוול.
הוא יצא לאקרנים בארצות הברית ב-30 באפריל 2008.
טוני סטארק הוא איש עסקים ונדבן גאון שירש מאביו, הווארד סטארק, את "תעשיות סטארק" להנדסת כלי נשק.
הוא נמצא באפגניסטן שסועת הקרבות יחד עם חברו הטוב לוטננט קולונל רודי רודס לצורך מיצג הדגמה לנשק "יריחו" החדש.
השיירה נקלעת למארב וסטארק נפצע באורח אנוש בידי אחד מנשקיו.
הוא נחטף ונכלא במערה על ידי ארגון טרור שקורא לעצמו "עשר הטבעות".
אסיר נוסף בשם ינסן מציל את חייו באמצעות התקנתו של אלקטרומגנט המחובר למצבר, ששומר על הרסיסים שבחזה של סטארק מלהגיע לליבו ולהרוג אותו.
מנהיג הארגון, ראזה, מציע לסטארק חופש אם יבנה עבורם את טיל "יריחו".
אולם, סטארק וינסן מגיעים להבנה שראזה לא יעמוד במילתו.
בתחילה, סטארק וינסן בונים בחשאי גנרטור אלקטרוני רב עצמה שיעזור לתפעל את האלקטרומגנט של סטארק, לו סטארק קורא "כור הקשת".
בנוסף, השניים בונים אבטיפוס לחליפת שריון המונעת בידי כור הקשת כדי להימלט.
ארגון הטרור מגלה את כוונותיהם ותוקף אותם.
ינסן מקריב את חייו ומרוויח לסטארק מספיק זמן כדי להטעין את החליפה ולהימלט מהמקום, תוך שהוא משמיד את כלי הנשק של הארגון.
הוא ניצל בידי רודס, ועם חזרתו הביתה הוא מכריז על כך שחברתו לא תייצר עוד כלי נשק.
אובדיה סטיין, שותפו הוותיק של אביו ומנהל החברה, מייעץ לסטארק כי דרך זו תהרוס את "תעשיות סטארק" ואת מורשתו של אביו.
בסדנת העבודה בביתו, סטארק בונה גרסה משודרגת לחליפת האבטיפוס וגם מתקן משוכלל יותר לכור הקשת שבחזה שלו.
העוזרת האישית שלו, פפר פוטס, שומרת על כור הקשת המקורי בקופסת תצוגה מזכוכית עם הכיתוב "זו ההוכחה שלטוני סטארק יש לב".
סטיין מבקש לדעת פרטים על עבודתו, אך סטארק שומר על פרטיותו.
באירוע צדקה שנערך על ידי "תעשיות סטארק", העיתונאית כריסטין אברהרט מודיעה לסטארק שכלי הנשק של חברתו, כולל טילי "יריחו", נשלחו לארגון "עשר הטבעות" ונעשה בהם שימוש לתקוף את עיירת הולדתו של ינסן, גולמירה.
סטארק גם מגלה שסטיין מבקש להחליפו כראש החברה.
בזעמו על הגילויים הללו, סטארק עוטה את חליפת השריון שלו וטס לאפגניסטן כדי להציל את כפרו של ינסן.
בדרכו חזרה הביתה, שני מטוסי F-22 ראפטור יורים על סטארק ומאיימים להפילו מהאוויר.
הוא נאלץ להתקשר לרודס ולגלות לו את זהותו הסודית בניסיון להפסיק את המתקפה.
בינתיים, ארגון "עשר הטבעות" אוסף את שרידי חליפת האבטיפוס של סטארק מהמדבר ונפגש עם סטיין, שמשתק את ראזה בעזרת מתקן על-קולי וטובח באנשיו.
הוא מורה לאנשיו לקחת את חליפת השריון ולהשתמש בה למטרתו.
סטארק מבקש לגלות כלי נשק נוספים שנשלחו לארגון הטרור, ושולח את פפר לפרוץ למערכת המחשבים של החברה דרך משרדו של סטיין.
היא מגלה שסטיין סיפק לארגון כלי נשק ושכר אותם להרוג את סטארק.
פוטס נפגשת עם פיל קולסון, חבר סוכנות הביון S.H.I.E.L.D וחושפת בפניו את תוכניותיו של סטיין.
מדעניו של סטיין אינם יכולים לשכפל את טכנולוגיית כור הקשת אותה המציא סטארק, מה שמאלץ את סטיין לארוב לסטארק בביתו ולגנוב ממנו את כור הקשת שבחזהו.
סטארק מצליח להגיע למעבדתו, שובר את קופסת הזכוכית ומחבר מחדש את כור הקשת המקורי.
פוטס וסוכני S.H.I.E.L.D מנסים לעצור את סטיין, אך הוא עוטה את חליפת השריון שלו ותוקף אותם.
סטארק מתעמת איתו אך אינו מסוגל לגבור עליו ללא כור הקשת החדש שלו, שמפעיל את מלוא עוצמת השריון החדש וסטיין מצליח לגבור על סטארק.
לאחר מכן, סטארק מפתה את סטיין לגג הבניין של "תעשיות סטארק", ומורה לפפר לגרום לעומס יתר בכור הקשת הראשי.
הדבר גורם לפרץ אלקטרוני רב-עצמה שמהמם את סטיין ומפיל אותו ואת חליפת השריון שלו לכור הקשת שמשמיד את כל הבניין והדבר הורג אותו.
ביום למחרת, סטארק מכנס מסיבת עיתונאים ומתוודה על כך שהוא אכן איירון מן.
בסצנה שאחרי הכתוביות, מנהל S.H.I.E.L.D ניק פיורי מבקר את סטארק בביתו ומציין בפניו שהוא אינו גיבור-העל היחיד שקיים בעולם.
נוסף על כך, הוא מעוניין לדבר איתו על פרויקט הנוקמים.
רוברט דאוני ג'וניור, טרנס הווארד, גווינת' פלטרו, ג'ף ברידג'ס, שון טוב ופאראן טהיר
רוברט דאוני ג'וניור - טוני סטארק/איירון מן
משמש כיו"ר "תעשיות סטארק", יצרנית מערכות הנשק המובילה של צבא ארצות הברית.
במקור, פאברו תכנן ללהק שחקן לא ידוע לתפקיד, אך לבסוף בחר בדאוני ג'וניור - שהיה מעריץ של הקומיקס - משום שהרגיש שעברו של השחקן הפך אותו לבחירה המתאימה לתפקיד.
לדבריו, "הרגעים הטובים והרעים ביותר בחייו של רוברט היו בעין הציבורית.
הוא היה צריך למצוא איזון פנימי כדי להתגבר על מכשולים שהיו מעבר לקריירה שלו.
זוהי מהותו של טוני סטארק.
רוברט מביא איתו עומק שמרחיק מעל ומעבר דמות קומיקס שיש לה בעיות בבית הספר או שלא משיגה את הנערה".
זאת ועוד, פאברו הרגיש שדאוני יכול לגלם טיפוס של "שמוק חביב", אבל גם אחד שיצליח להעביר דרך המסך הגדול מסע רגשי אותנטי ברגע שיתחבב על הצופים".
לדאוני ג'וניור היה משרד בסמוך למשרדו של פאברו במהלך תהליך הפרה פרודקשן, מה שאיפשר לו מעורבות גדולה יותר בתסריט.
הוא הביא לסרט חוש הומור רחב יותר שלא היה קיים בטיוטות הראשוניות של התסריט.
טרנס הווארד - לוטננט קולונל ג'יימס "רודי" רודס
חברו של סטארק וקצין קישור בין "תעשיות סטארק" לבין חיל האוויר האמריקני.
פאברו ליהק את הווארד מתוך ידיעה שיוכל לגלם את וור משין בסרט ההמשך.
כדי להתכונן לתפקיד, הווארד ביקר בבסיס נליס במרץ 2007, שם נפגש עם טייסי החיל ובחן מסוקי הצלה מדגם סיקורסקי HH-60 וכן מטוסי F-22 ראפטור.
בשעה שבקומיקס דמותו של רודס היא חסרת עקרונות אחרי שהוא פגש בסטארק, תיאוריו המוקדמים מציינים דינמיקה בין שתי הדמויות, והוא אינו בטוח אם מעשיו של סטארק מקובלים או לא.
לדבריו, "רודי נגעל לחלוטין מהדרך שבה טוני חי את חייו, אבל בשלב מסוים הוא מגיע להבנה שיכולה להיות דרך אחרת.
חיי הצבא הנוקשים או שמא חייו של עצמאי?" הווארד ואביו הם מעריצים של איירון מן, חלק מכך בזכות העובדה שדמותו של רודס הייתה אחת מגיבורי-העל השחורים המעטים שנכחו בקומיקס בימי ילדותו.
הווארד, מעריץ של דאוני ג'וניור מאז משחקו בסרט "חלומות צעירים" של ג'ון יוז, התחרה עמו רבות בסט הצילומים.
ג'ף ברידג'ס - אובדיה סטיין/איירון מונגר
ברידג'ס קרא את הקומיקס בילדותו ואהב את גישתו המודרנית והריאליסטית של פאברו.
לצורך התפקיד הוא גילח את שיער ראשו וגידל זקן, דבר אשר רצה לעשות כבר הרבה זמן.
כהכנות לתפקיד, ברידג'ס חיפש מידע על עובדיה, והופתע לגלות שהתמה המרכזית בספר זה בתנ"ך היא שכר ועונש, משהו אותו דמותו של סטיין מייצגת.
רבות מהסצנות של סטיין נחתכו מהגרסה הקולנועית הסופית כדי להתרכז יותר בדמותו של סטארק, אך הכותבים חשו שביצועו של ברידג'ס היטיב להדגים את האמרה "פחות שווה יותר".
גווינת' פלטרו - וירג'יניה "פפר" פוטס
העוזרת האישית של סטארק ומושא אהבתו.
פאלטרו ביקשה מחברת מארוול לשלוח אליה חוברות קומיקס רלוונטיות שיעזרו לה להבין טוב יותר את הדמות - אותה תיארה כחכמה מאוד, בעלת היגיון בריא ומקורקעת למציאות.
היא מציינת שאהבה את העובדה ש"ישנו מתח מיני שאינו בוטה".
פאברו רצה שמערכת היחסים בין פוטס לסטארק תזכיר קומדיה משנות ה-40 של המאה ה-20 - דבר אותו החשיבה פאלטרו ככיפי וסקסי בדרך תמימה.
שבוי נוסף שהוחזק במערה יחד עם סטארק.
בקומיקס, ינסן הוא פיזיקאי סיני, אך בסרט הוא מגיע מכפר אפגני בשם גולמירה - אחד המאפיינים למודרניזציה של מיתוס איירון מן בקולנוע.
בנוסף, מופיעים בסרט פאראן טהיר כראזה, מנהיג ארגון "עשר טבעות"; פול בטאני מדבב את קולו של ג'רוויס, מערכת ההפעלה בעלת הבינה המלאכותית של סטארק; לזלי ביב מגלמת את כתבת "ואניטי פייר" כריסטין אברהרט; ג'ון פאברו כשומר ראשו ונהגו האישי של סטארק הארולד "האפי" הוגאן; וקלארק גרג כפיל קולסון, סוכן S.H.I.E.L.D.
הופעות הקמע כוללות את יוצר הקומיקס סטן לי בתור אדם אותו מזהה סטארק כיו הפנר, סמואל ל.
ג'קסון כמנהל S.H.I.E.L.D ניק פיורי וגיטריסט הלהקות רייג' אגיינסט דה משין ואודיוסלייב טום מורלו מופיע כשומר טרוריסט.
באפריל 1990, אולפני יוניברסל קנו את זכויות לעבד את איירון מן למסך הגדול,וסטוארט גורדון נשכר לביים סרט בתקציב נמוך.
אולם, הרעיון לא יצא לפועל ובפברואר 1996, פוקס המאה ה-20 רכשו את הזכויות מיוניברסל.
גם ניקולאס קייג' וגם טום קרוז הביעו התעניינות לשחק בתפקיד הראשי.
התסריטאי ג'ף וינטר ויוצר הקומיקס סטן לי כתבו ביחד תסריט שהציג רקע מדע בדיוני חדש עבור הדמות, כלל מספר סצנות פעולה ונבל-על גדול-ראש בשם מודוק.
באוקטובר 1999, הבמאי קוונטין טרנטינו קיבל הצעה לביים את הסרט.
כאשר העסקה לא יצאה בסופו של דבר לפועל, אולפני פוקס מכרו את הזכויות לחברת ניו ליין סינמה בטענה שלמרות שהתסריט עורר עניין, לאולפני ההסרטה היו יותר מדי גיבורי-על של מארוול בשלבי הפקה ו"אנחנו לא יכולים להפיק את כולם".
ביולי 2000, תסריט הסרט נכתב בידי טד אליוט, טרי רוזיו וטים מק'קנליס עבור חברת ניו ליין, לפיו דמותו של ניק פיורי תופיע בסרט ותוביל לסרט משלה.
ביוני 2001, האולפנים ניהלו שיחות עם ג'וס וידון - מעריץ הקומיקס - לביים את הסרט.
"עבדנו עם חוקריו של מייקל קרייטון כדי למצוא דרך מציאותית ומבוססת להתמודד עם חליפת השריון.
הרעיון היה שרצינו שחליפת השריון תישאר חיה.
הוא אותו אדם בו השתמשנו עבור 'ספיידרמן 2' בשביל שבבי החישה של דוקטור אוקטופוס, וממה הזרועות עשויות וכיצד הן עובדות."
התסריטאי אלפרד גו על הטיוטה שלו לפרויקט הגנוז של ניק קסאווטס.
בדצמבר 2004, הבמאי ניק קסאווטס נשכר למלאכת הבימוי, ותאריך יציאת הסרט נקבע ל-2006, אולם לאחר שנתיים בהם ההפקה נקלעה למבוי סתום, העסקה עם קסאווטס לא יצאה לפועל.
אולפני ניו ליין החזירו את הזכויות למארוול.
טיוטות תסריט נכתבו בידי אלפרד גו, מיילס מילר ודייוויד הייטר, אך לא נעשה בהן שימוש.
התסריט של ניו ליין הביא לעימות בין טוני סטארק לבין אביו הווארד סטארק, שהפך לוור משין.
בנובמבר 2005, אולפני מארוול החלו בשלבי הפקה מאפס, והכריזו על הסרט כפרויקט עצמאי, היות שאיירון מן היה הדמות היחידה של החברה שלא נעשה לה עיבוד קולנועי.
כותבים רבים סירבו להשקיע מזמנם בפרויקט בשל חוסר התעניינות בדמות.
ג'ון פאברו נשכר לביים את הסרט באפריל 2006, והתסריטאים ארתור מרקום ומאט הולוויי החלו לכתוב את התסריט.
גם מארק פרגוס והוק אוסטבי עבדו על תסריט משלהם, ופאברו שילב בין שני התסריטים, עם ליטוש אחרון של ג'ון אוגוסט.
מספר יוצרי הקומיקס כמו מארק מילר, בריאן מייקל בנדיס וג'ו קסאדה נקראו לספק עצות לגבי התסריט.
ביוני 2006 נקבע תאריך היציאה של הסרט ל-2 במאי 2008.
מאז צאתו של הסרט "דרדוויל", בו שיחק פאברו בתפקיד משנה, הוא היה מעוניין לעבוד בשנית עם המפיק אבי ארד.
כדי לחגוג את קבלת תפקיד הבמאי, פאברו עבר משטר דיאטה והוריד כ-30 ק"ג ממשקלו.
הוא ניצל את ההזדמנות כדי ליצור סרט מרגלים אולטימטיבי פוליטיקלי קורקט, כאשר בין השראותיו נמנו טום קלנסי, ג'יימס בונד ו"רובוקופ".
בבואו לביים את הסרט, פאברו בחר לנקוט בגישה שדומה לסרט עצמאי וציין כי זה כמו ש"רוברט אלטמן יביים את סופרמן".
הוא גם הוסיף את "באטמן מתחיל" כהשראה.
פאברו רצה ליצור סיפור שבו אדם בוגר המציא את עצמו מחדש, פשוטו כמשמעו, לאחר שגילה שהעולם מורכב יותר ממה שהאמין.
הוא שינה את הרקע שבסיפור המקור ממלחמת וייטנאם לאפגניסטן, מאחר שלא רצה לעשות סרט תקופתי.
בחירת הנבל הייתה קשה, משום שפאברו הרגיש שאויבו המושבע של איירון מן, המנדרין, לא יהיה ריאליסטי, במיוחד לאחר התייעצות עם כותב הקומיקס מארק מילר.
לדבריו, הפנטזיה שבעשר טבעותיו של המנדרין תוכל לקבל מענה רק בסרט המשך, אם כי יהיה צורך למתן אותה מעט.
זאת ועוד, ההחלטה שהדמות תפעל מאחורי הקלעים דומה לדמויותיהם של סאורון משר הטבעות או לקיסר פלפטין ממלחמת הכוכבים.
פאברו גם רצה שאיירון מן יתמודד מול אויב גדול ממדים.
המעבר מהמנדרין לאובדיה סטיין נעשה לאחר ליהוקו של ג'ף ברידג'ס לתפקיד.
במקור, סטיין נועד להפוך לנבל בסרט ההמשך.
בטיוטות הראשונות של התסריט, דינאמו הארגמן גם הופיע כנבל.
פאברו הרגיש שחשוב להכליל התייחסויות פנימיות עבור מעריצי הקומיקס, כמו התייחסות לנבל ויפלאש על ידי כינויים של טייסי מטוסי הראפטור "ויפלאש-1" ו"ויפלאש-2", וכן מגנו של קפטן אמריקה, המונח בסדנת העבודה של סטארק.
הסצנה שלאחר כתוביות הסיום, בה סמואל ל.
ג'קסון הופיע לראשונה כניק פיורי, נכתבה על ידי בריאן מייקל בנדיס.
פאברו ודאוני לקחו השראה מאילון מאסק, מייסד טסלה מוטורס ו-SpaceX לצורך תיאורו המציאותי של סטארק.
צוות ההפקה התמקם בבמות הקול של חברת יוז לשעבר, אשר נמצאות בשכונת פליה ויסטה, לוס אנג'לס.
יוז היה אחת ההשראות לדמות הקומיקס, וצוות הצילום הכיר בצירוף המקרים כאשר צילם את הסצנה בה סטארק בוחן את ביצועיה של חליפת השריון סימן 3 באותו האנגר בו נבנה יוז H-4 הרקולס.
הצילומים החלו ב-12 במרץ 2007, כשהשבועות הראשונים התמקדו בשביו של סטארק באפגניסטן.
המערה בה הוחזק סטארק הייתה בגודל 150–200 מטרים, וכללה מסילות ניידות שאיפשרו תנועה חלקה של מצלמות.
המעצב ג'יי מייקל ריבה הכניס מערכת אוורור לסט הצילומים, לאחר שצפה בריאיון עם לוחם טליבאן וגילה שהאוויר במערות למעשה קר מאוד.
סצנות חוץ של אפגניסטן צולמו בדיונות החול של אולנצ'ה, קליפורניה.
צוות הצילום נאלץ להעביר יומיים שלמים בתנאי שטח קשים ורוחות של 60 - 100 קמ"ש.
הצילומים בבסיס חיל האוויר אדוארדס החלו באמצע אפריל והסתיימו בתחילת מאי.
צילומי החוץ לביתו של סטארק היו דיגיטציה של חופי פוינט דיום שבמאליבו, בעוד צילומי הפנים נערכו בפליה ויסטה.
הצילומים הסתיימו ב-25 ביוני 2007 בסיזרס פאלאס, לאס וגאס.
סצנות הדיאלוג דרשו מידה רבה של אלתורים, מכיוון שהתסריט עדיין לא הושלם כאשר הצילומים החלו (יוצרי הסרט התמקדו בפיתוח עלילתי בדרך שתהיה הגיונית, וכן בסצנות הפעולה).
פאברו ציין כי יכולת האלתור מוסיפה לסרט וגורמת לו להרגיש טבעי יותר.
מספר סצנות צולמו בעזרת שתי מצלמות כדי ללכוד שורות דיאלוג שנאמרו באותו רגע; מספר רב של טייקים נדרש, ודאוני רצה לנסות דבר חדש בכל טייק.
כך למשל, היה זה רעיונו של דאוני לקיים מסיבת עיתונאים על הרצפה, וכן הוא המציא את הנאום אותו נושא סטארק במיצג ההדגמה לנשק "יריחו".
בריאן מייקל בנדיס כתב שלושה דפי דיאלוג להופעת האורח של סמואל ל.
ג'קסון כניק פיורי, וצוות הצילום בחר את שורות הדיאלוג הטובות ביותר מתוכם.
הופעת האורח התקיימה בנוכחות צוות מצומצם מאוד כדי למנוע הדלפת מידע, אולם מספר ימים לאחר מכן כבר פורסם באינטרנט על השתתפותו של ג'קסון.
ברשותו של ג'קסון נעשה שימוש בתווי פניו לגרסת אולטימייט מארוול של ניק פיורי.
פאברו רצה שהסרט יהיה אמין בכך שהראה את חליפת השריון בשלושת שלבי בנייתה.
סטן וינסטון, שעבד בעבר על סרטו של פאברו "זאתורה" ונחשב למעריץ של חוברות הקומיקס, בנה יחד עם חברתו גרסאות גומי ומתכת של חליפות השריון.
דאגתו העיקרית של פאברו בנוגע לאפקטים הייתה אם המעבר בין החליפות שעשויות בתלת־ממד לבין אלה שעשויות מחומר גומי יהיו נראים לעין וניתנים לגילוי.
חברת האפקטים אינדסטריאל לייט אנד מג'יק נשכרה כדי ליצור את רוב האפקטים החזותיים, אשר הושלמו בחלקם גם על ידי החברות אורפנג' ואמבאסי.
פאברו בטח בעבודתם של איי.אל.אמ לאחר שצפה ב"שודדי הקאריביים: סוף העולם" וב"רובוטריקים".
עיצוב חליפת השריון סימן 1 נועדה להיראות כאילו נבנתה מחלקים חלופיים: כך למשל, החלק האחורי היה פחות משוריין מהחלק הקדמי, מכיוון שסטארק השתמש במשאבים העומדים לרשותו כדי לבצע התקפה חזותית.
חליפה זו גם מבשרת על עיצובו העתידי של שריונו של סטיין.
דגם יחיד ששוקל 41 ק"ג נבנה לצורך הצילומים, והביא לדאגה בקרב חברי הצוות כאשר איש פעלולים מעד כאשר היה בתוכו.
אולם, גם הפעלולן וגם החליפה נותרו ללא פגע.
השריון גם עוצב כדי שתהיה אפשרות ללבוש רק את חלקו העליון.
חברת האפקטים אמבאסי יצרה דגם תלת־ממדי של החליפה.
אולפני סטן וינסטון בנו דגם אנימטרוני של איירון מונגר, שנישא ל-גובה שלושה מטרים ואשר שוקל 360 ק"ג.
סטיין מתייחס לשם זה בשלב מוקדם של הסרט כאשר הוא בא לתאר את עצמו ואת סטארק כ"סוחרי ברזל" (Iron Mongers).
האנימטרוניקה דרשה צוות של חמישה אנשים שתפעיל זרוע אחת בלבד, וכן מתקן מאזן כדי לדמות הליכה.
נעשה שימוש במודל מיניאטורה לצורך צילומי בנייתו.
חליפת השריון סימן 2 דומה לאבטיפוס של מטוס, עם מדפים הנראים לעין.
המאייר אדי גרנוב עיצב את מראה חליפת השריון סימן 3 יחד עם פיל סונדרס.
עיצוביו של גרנוב היו להשראה העיקרית לעיצובי הסרט, והוא הצטרף לפרויקט לאחר שזיהה את עבודותיו בעמוד מייספייס של פאברו.
סונדרס פישט את איוריו של גרנוב והפך אותם לחמקניים יותר ובעלי פרופורציות פחות קריקטוריסטיות.
לעיתים, דאוני חבש רק את הקסדה, השרוולים ולוחית החזה של התלבושת מעל חליפת לכידת תנועה.
לצורך צילומי תעופתה של חליפת השריון סימן 3, היא הונפשה בדרך שתיראה ריאליסטית על ידי המראה איטית ונחיתה מהירה.
כדי ליצור את צילומי הקרב בין איירון מן למטוסי ה-F-22 ראפטור, מצלמות הוטסו באוויר כדי להקנות רפרנס לפיזיקה, רוחות וקרה על העדשות.
לצורך העמקת המחקר של פיזיקת התעופה, צנחני צניחה חופשית צולמו במנהרת רוח אנכית.
פיל סונדרס יצר איור קונספט עבור חליפת השריון וור משין וציין שהחליפה הייתה אמורה להופיע בסרט, אך הוחלט להשאירה מחוץ לחדר העריכה בשלב הפרה-פרודקשן.
עוד הוא ציין שחליפת השריון נועדה להיקרא סימן 4, שהיא הייתה אמורה לכלול חלקי נשק מתחלפים אשר יולבשו על חליפת השריון סימן 3, ושטוני סטארק היה אמור לעטות אותה בקרב הסופי של הסרט.
המלחין ראמין דג'אוודי הוא מעריץ של הקומיקס "איירון מן", ועדיין יש לו חוברות מסוף שנות ה-70. באמצעות אחיו אמיר, דג'אוודי הכיר את מוזיקת ההבי מטאל ומשתמש בה מאז תחילת שנות ה-90. דרך עבודתו המקובלת היא להלחין לאחר שצפה בעריכה קולנועית.
פאברו היה מעוניין להתמקד במוזיקה "כבדה" של גיטרות לפסקול הסרט, ודג'אוודי הלחין את הפסקול בעזרת גיטרות לפני שנעזר בתזמורת.
הוא ציין שמשחקו של דאוני נתן השראה למספר מהנעימות המרכזיות של "איירון מן" (העוסקות במצבי הרוח המשתנים שלו), כמו גם הלייטמוטיב של סטארק כרודף שמלות.
הגיטריסט טום מורלו של הלהקות רייג' אגיינסט דה משין ואודיוסלייב, שמופיע בסרט בתפקיד אורח, תרם לפסקול הסרט.
בסוף השבוע הראשון להקרנתו, הסרט גרף למעלה מ-98 מיליון דולר והגיע למקום הראשון ברשימת שוברי הקופות.
הדבר הציב אותו במקום ה-11 ברשימת הכנסות סוף השבוע של כל הזמנים, והפתיחה השלישית בגודלה אחרי "אינדיאנה ג'ונס וממלכת גולגולת הבדולח" ו"האביר האפל".
הסרט גרף למעלה מ-35 מיליון דולר ביום הראשון להקרנתו, מה שמיקם אותו במקום ה-13 בהכנסות ליום הראשון של כל הזמנים.
אתר הביקורות Rotten Tomatoes העניק לסרט ציון 93% בהתבסס על 243 ביקורות (227 ביקורות מתוכן "טריות", בעוד 16 מתוכן "רקובות"), תוך ציון העובדה ש"הבמאי ג'ון פאברו והכוכב רוברט דאוני עושים את סרט גיבורי-העל החכם והקופצני הזה לאחד שאפילו אלה שאינם מעריצי קומיקס ייהנו ממנו".
אתר הביקורות Metacritic העניק לסרט ממוצע משוקלל של 79 בהתבסס על 38 ביקורות.
טוד מקארתי ממגזין וראייטי קרא לסרט "מופע יקר, מרהיב ובידורי של אפקטים מיוחדים" עם "אנרגיה חדשה וליטוש מסוגנן".
לעומתו, קירק הוניקאט מהוליווד ריפורטר שיבח את הסרט אך מצא שהקרב הסופי בין חליפות השריון השונות היה מאכזב, וכיצד אויבו של סטארק למד להשתמש בחליפה?".
פרנק לווס ממגזין ניוזדיי שיבח את "האמת האמוציונלית, הליהוק המשובח ואת הסופר מדע, אשר הועבר בצורה סבירה ושעשה את הסרט נאמן לחומר המקור ועדכן אותו".
הוא הודה כי "מה שהפך את הקומיקס לכה מושך לא היה הפן הטכנולוגי המגניב של אדם בחליפת מתכת, אלא הפן האנושי שהביא אותו למצב הזה".
אנתוני אוליבר סקוט מהניו יורק טיימס קרא לסרט "סרט גיבורי-על טוב בצורה לא שגרתית, או לפחות סרט גיבורי-על שהוא טוב בדרכים בלתי שגרתיות, מכיוון שבוודאי יש בו בעיות".
גארת' פרנקלין מ-Dark Horizons שיבח את התפאורות והטכנולוגיות המרשימות שמשתלבות בצורה חלקה בעזרת תלת־ממד מהוקצע", ומציין ש"רוברט דאוני ג'וניור יחד עם ג'ון פאברו עוזרים לסרט להתעלות מעל לנוסחא הרגילה.
התוצאה המתקבלת - למרות שאינה מקורית או פורצת דרך - מרעננת בכנותה ומתחמקת מסגנון דרמטי ואפל לטובת סרט פעולה קליל ומרצה-קהל עם נגיעות של תמות אנטי-מלחמתיות וגאולה".
טוד גילקרייסט ממגזין IGN מציין שדאוני ג'וניור הוא הדבר הטוב ביותר בסרט שמתנהל כטייס אוטומטי, המספק פיתוח עלילתי ייחודי ופרטי דמויות שממלאים את סיפור המקור בעוד השחקנים נושפים בהצלחה חיים לתוך תפקידיהם הקונבנציונלים".
מבין המגזינים השבועיים הגדולים, רוג'ר איברט משיקגו סאן-טיימס וריצ'רד קורליס מטיים מגזין ציינו את הסרט 'איירון מן' בתור הסרט המועדף עליהם לשנת 2008. דייוויד אדלשטיין ממגזין ניו יורק קרא לסרט "עשייה מיתית מעוצבת...
פאברו לא הולך על מסגרות מסוגננות של דפי קומיקס, לפחות לא במחצית הראשונה.
הוא הופך את זה למציאותי, וניתן לחשוב שצופים במותחן צבאי".
לעומתו, דייוויד דנבי מהניו יורקר מפרסם ביקורת שלילית וטוען שלסרט "יש הרגשה מעט דיכאונית ושגרתית...
גווינת' פלטרו מרחיבה את עיניה ורוטטת.
אי אפשר לעשות הרבה עם התפקיד הנושן של החברה הנאמנה, שאוהבת את הבחור אך לא מסוגלת להגיד לא; טרנס הווארד, שמשחק איש צבא שרודף אחרי זנבו של סטארק, נראה חסר רוח לחימה ונלקח כמובן מאליו".
קריסטובל הרלדז מ"ברייט לייטס פילם ג'ורנל" מבקר את הפן הסוציאלי-תרבותי של הסרט ומציין שהסרט הוא "הרבה יותר מפנטזיה של איש עשיר.
זוהי מדיניות חוץ אמריקנית מופשטת ללא כל תוכן.
'איירון מן', בעזרת נרטיב ובימוי מדויקים, מספק פעם נוספת את המיזוגניה והרטוריקה האנטי-מוסלמית שהוליווד ידועה בה".
הסרט "איירון מן" נבחר בידי מכון הסרטים האמריקני לאחד הסרטים הטובים ביותר לשנת 2008. הסרט היה מועמד לפרסים רבים, בהם שני פרסי אוסקר בקטגוריות האפקטים המיוחדים ועריכת הסאונד, אך הפסידם לטובת "הסיפור המופלא של בנג'מין באטן" ו"האביר האפל", בהתאמה.
בנוסף, הסרט היה מועמד לתשעה פרסי סאטורן, מתוכם זכה בקטגוריית סרט המדע בדיוני הטוב ביותר, הבמאי הטוב ביותר והשחקן הטוב ביותר (דאוני ג'וניור).
מועמדויות נוספות כללו פרס גילדת שחקני המסך לאנסמבל הפעלולנים, פרס באפט"א לאפקטים מיוחדים, פרס גראמי לפסקול ופרס הוגו לעיבוד הדרמטי הטוב ביותר.
הסרט זכה בשני פרסים בטקס פרסי סקרים שנערך ב-18 באוקטובר 2008 בקטגוריות סרט המדע בדיוני הטוב ביותר והשחקן הראשי בסרט מדע בדיוני הטוב ביותר (דאוני ג'וניור).
הסרט נבחר בידי מגזין אמפייר לאחד מתוך 500 הסרטים הטובים ביותר של כל הזמנים.
בשנת 2022 נבחר הסרט לשימור בארכיון הסרטים הלאומי של ארצות הברית.
איירבראש הוא מרסס ידני קטן דמוי עט המשמש להתזת צבע נוזלי על אובייקט באמצעות אוויר דחוס.
ניתן ליישם באמצעותו סוגים שונים של צבע נוזלי (צבעי מים, דיו, שמן וצבעים אקריליים) על גבי משטחים שונים.
האיירבראש משמש בעיקר לצביעת ציורים ריאליסטיים, ריטוש תמונות, צביעת ציורי קיר, קריקטורות, קעקועים זמניים, צביעת מכוניות וכדומה.
הכלי הראשון שדמה במידת מה לאיירבראש הומצא בשנת 1876 על ידי האחים סטנלי, תאומים-ממציאים, אמריקאים, שהפכו אחר כך לחלוצים בתחום המכוניות.
האיירבראש הראשון שכונה בשם "איירבראש" נוצר בשנת 1879 על ידי אבנר פילר מאיווה, ארצות הברית.
המכשיר לא היה יעיל, והוא כלל דחיסת אוויר ידנית.
למרות זאת, אבנר המשיך בפיתוח המכשיר, והמכשיר תפס תאוצה בעולם האומנות.
האומן המפורסם הראשון שעשה שימוש באיירבראש היה האימפרסיוניסט האמריקאי וילסון איירויין.
בשנת 1893 הומצא האיירבראש הראשון שעשה שימוש בדחיסת אוויר אוטומטית.
הוא הוצג בתערוכה העולמית של שיקגו לצד פיתוחים מהפכניים כמו הנורה הפלאורסצנטית, המנוע החשמלי ומדיח הכלים.
מאז הוא חלק אינטגרלי מעולם האומנות.